**NAVODILA ZA ODDAJO PRITOŽBE IN PLAČILO UPRAVNE TAKSE ZOPER ODLOČBO**

**v postopkih za podnajem po 148.c členu SZ-1**

Zoper odločbi o izpolnjevanju pogojev upravičenosti in uvrstitvi na seznam upravičencev do podnajema stanovanja in neizpolnjevanju pogojev upravičenosti in ne uvrstitvi na seznam upravičencev do podnajema stanovanja, je skladno s 148.c členom Stanovanjskega zakona (Uradni list RS, št. 69/03, 18/04 – ZVKSES, 47/06 – ZEN, 45/08 – ZVEtL, 57/08, 62/10 – ZUPJS, 56/11 – odl. US, 87/11, 40/12 – ZUJF, 14/17 – odl. US, 27/17, 59/19, 189/20 – ZFRO in 90/21) dopustna pritožba na **Ministrstvo za okolje in prostor, Dunajska cesta 48, 1000 Ljubljana** v 15 dneh od dneva vročitve odločbe.

Pritožba se vloži pisno ali ustno na zapisnik neposredno pri organu, ki je odločbo izdal.

Če je pritožba poslana po pošti, se šteje, da je bila vložena tisti dan, ko je bila priporočeno oddana na pošto.

**Pritožbi je potrebno v vseh primerih priložiti dokazilo o plačani upravni taksi** po tarifni številki 2 Zakona o upravnih taksah (Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16, 30/18 – ZKZaš in 189/20 – ZFRO) v znesku **18,10 EUR**.

**Upravna taksa se plača na podračun Ministrstva za okolje in prostor št. 01100-1000315637 sklic 11 25500-7111002-15325422**

Ljubljana, 26.10.2022